Lo-Renz-O/malagasy-sentence huggingface dataset:
Olana ateraky ny tsy fanomezana lanja ny tombana samy manana ny maha izay aoriny araka ny karazany sy ny endrika isehoany avy ny tombana. Arakaraka ny toetra iavahan’ny tombana tsirairay ny maha izay aoriny. Miankina amin’ny safidin’ny mpampianatra izay tombana hataony no hanorenana azy io. Tsy mety sarahina amin’ny fandinihana ny fampianarana iray manontolo, ny lesoka ateraky ny tsy fanomezana lanja ny tombana. Izany no mahatonga anay tsy hijery ny lesoka eo amin’ny fampijoroana ny maha izay ny mpianatra araka ny endrika isehoan’ny tombana tsirairay. Araka ny voalaza tetsy aloha dia fitohizan’ny fampianarana ny tombana, ary ny fiheverana fa manana fahalalana ireo mpianatra no mahatonga ny mpampianatra hampanao izany. Eto, ny tombana dia natao hamantarana ny fahalalan’ny mpianatra. Saingy raha mifototra amin’ny fahalalana ihany ny mpampianatra dia tsy ho tonga amin’ny dingan’ny tombana, araka ny antanatohatr’i bloom b. S. 1956 , ny mpianatra. Izany toe-javatra izany dia mahatonga ireo mpianatra hihevitra fa hatreo amin’ny fanadinana ihany no hilana ny taranja malagasy. Tsy hipaka amin’ny maha izay ireo mpianatra ny fahalalana azo avy amin’ny taranja malagasy. Ny tombana ihany koa no hoentina manamarina ny tanjona napetraky ny mpampianatra sy ny hita ao amin’ny fandaharam-pampianarana. Ny tombana dia tokony hitodika ho amin’ny fanatrarana ny tanjona. Tsy tokony hatao tsianjery ny tombana ampanaovina ny mpianatra, ary tsy izay mahazatra hatrany no hitsapana ny fahalalan’ireo mpianatra. Mazàna dia fampanaovana famelabelaran-kevitra sy fanadihadiana lahatsoratra ary famakafakan-kevitra no tombana fataon’ny mpampianatra. Mifototra amin’ireo endrika telo ireo ny fanadinana, fa tsy hita taratra ny fiheverana ny tanjona.
Hita taratra amin’ny ohabolana sy ny fomba fiteny ampiasainy eto ny endriky ny mpiteny izay malahelo manoloana ny fahoriana nianjady tamin’ny itenenany olona vangiana ahitana taratra izany ireo ohabolana ampiasain’ny mpiteny izay maneho ny fiombonan’ny mpiteny alahelo amin’ny fianakaviana nidonam-pahoriana ny fidoboky ny fon’olombelona amin’ny voina toy ireny moa dia toy ny tadin-dokanga, ka raha voadona dia miara-mipararetra mbola manamafy izany ihany koa ireo fitenin-drazana fampiasa manokana eo amin’ny sehatry ny fahoriana izay nampiasaina ho tohan-kevitra ny ohabolana hoe lahatr’andriamanitra ny fahafatesana ary toy ny voninkazo eny an-jaridaina isika ka alainy izay tiany alaina no entina mampahery sy mampitraka ny itenenana ary ny fomba fiteny manao hoe hamoha fota-mandry na ikitikitika fery vao izay ampiarahana amin’ny teny fandavana sanatria kosa no entina mialatsiny noho tsy
Fifamatoran-kevitra misy eo amin ny teny sy voambolana ka sady mihazona ny fifantohan ny mpamaky no mandrafitra ny fahazoana ho azy ireo. Ny tena ilana ny fiverimberenana dia mba hanamafisana ny hevitra ka tsy hahatonga azy hahamonamonaina. Ohatra ny fahafahana dia midika hoe tsy misy olona mangeja
Mozika daly ô lety raleza a! Avia ialahy! Raleza fa fa misy inona e? Daly avia ho aho ! Tam y nanatona raleza. Daly jereo ny ato anatiny ato! Raleza a. Ary toa. Toa fasana? Miteny mafy gaga be daly fasana fa fasa-poana! Jereo, misy farafara telo iretsy nefa tsy misy razana na iray aza eo amboniny raleza an! An! Na. Na izany aza lesy! Ts. Tsy azoazoko ka! Marina ! Natahotra, m angovitra raleza m ite ny. Daly hitako ny hevitra! Tsy miraika sy tsy matahotra raleza ho. Hoe ahoana? Mangovitra daly ato no afenintsika ireo entana ireo aloha mandrapà! Dia hiverenantsika rehefa avy eo! Raleza ie! Hevitra mety ihany aloha izay, fa. Daly iza no hahita azy ato? Tsisy manapo mihitsy! Andao hotaomina haingana! Raleza andeha amin’izay izany isika sa? Daly aleo aloha kelikely e! Aleo handry tsara aloha ny tany! Tsara ary raha maizimaizina vao miala ato! Raleza aan? Tsy an. An kosa ka! Tsy mba hijanona ato anaty fasana ato maizimaizina izany kosa aho na dia fasa-poana aza ty! Daly ka tsy maintsy miandry isika sy ialahy! Rehefa azo antoka tsara fa tsy misy manenjika intsony vao mivoaka ato. Izay no ataoko hoe maizimaizina no mety! Raleza e e. Marina izany! F. Fa. Daly mamitsaha aloha! Etsy amin’ny vava-lalana etsy mipetraka rehefa tsy anketo amiko eto amin’ny farafara vato eto! Daly ary hoatry ny mbola misy zohy anankiray hafa anie itsy ambadik’itsy izany e! Andraso hoe. Nitsangana
Ahitana tamberim-boan-teny tokana andoham-pehezanteny mifanesy hoe izaho eto. Izay nataony hanantitranterana fa tra-nenina tanteraka i miaro noho ny fiainany sy fahendreny fahiny nefa nifanehatra tamin’ny efa tsy misy mpitia intsony ankehitriny. Misy tamberin-drafi-pehezanteny koa eto. Fehezanteny mitovy rafitra, mitovy vahana. Ny tamberina eto dia nentina hanamafisan-kevitra fa zaza hendry sy tia fianarana tokoa i miaro sy ny nenina nanjo azy noho izany vokatry ny anjara ratsiny ankehitriny. Amin’izany koa dia mbola ahitana filazan-kevitra maivamaivana ary mitombo lanja hatrany. Hita izany amin’ny hoe fahendrena ? Masina ? Filamatra mitsetsitra ? Mitahiry ? Mitsimpona andatra ? Mantsina ? Lo
Ao amin’ny st 5 vady sa tanindrazana , sy st 4 aza manankarena intsony isika indray dia anaram-bazaha no fiantsoana ny mpandray anjara hélène, jérôme, papa, maman. Ireo anarana ireo no mitaiza ny fananany toetra sy fisainana ary fiainam-bazaha. Ankoatra ny fandravahana ny sombin-tantara tamin’ny voambolana malagasy sy frantsay, iantsoana anaran’olona, dia nampiasain’ny mpanakanto koa ireny anarana fahita tany amin’ny anganon’ny ntaolo ireny. Ao amin’ny st 19 mora tapahina ny singany , dia ahitana ny anarana hoe andriamatoa, andrianaivo, andriamparany. Ny fisian’ireny voambolana samihafa ireny no porofon’ny fifandonan’ny sivilizasionina frantsay sy malagasy tamin’ny vanim-potoana nanoratana ilay asasoratra.
Mety ho avin’ny tanindrazana tetsy aloha. Ny teny fandavana tsia no manamarina izany eto amin’ireto andalana ireto. Teny izay ahatarafana fa zava-dehibe loatra amin’ny mpiteny ny tanindrazana ka tsy foiny ho voazimbazimba sy lasan’ny hafa fotsiny. Ka avela hitsoaka izay hitsoaka! Avela hipoaka izay hipoaka! Avela hivadika ny rasa! Avela ho lasa izay ho lasa!
Sento t2, t17, t19, t20, t24, t27, t41 8 7 3- toreo t3, t67 2 2 4- toloko t2, t3, t5, t23, t67 5 5 5- taraina t4, t92, t38, t84 4 4 6- ratram-po t4, t47 2 2 7- manina t6, t46 2 2 8- embona t6, t17, t19, t22, t37, t44, t46 8 7
Mbola hitantsika ihany fa maromaro kokoa ny mpandraharaha ao amin’ity sekoly ity raha ampitahaina amin’ny ao amin’ny lisea mahitsy. Misy ny fomba fiteny hoe ny entan-jaraina mora zaka izay ahazoana milaza fa mety ho maivamaivana kokoa ny asan’ny mpandraharaha amin’ny sekoly ety an-drenivohitra raha ampitahaina amin’ny asan’ireo any ambanivohitra.
Tranga fahasamihafana eo amin ny zana-peo 45 2.1.1. Tranga fahasamihafana eo amin ny zana-peo tsotra. 46 2.1.1.1. Filatsahan-jana-peo ao amin ny tantara ny andriana. 47 2.1.1.2. Fifanandrifian ny zana-peo ao amin ny boky tantara ny andriana sy ny ankehitriny.
Ny fiaraha-mikatsaka ilay fitiavana niandohana ny famerenana amin’ny laoniny ny zava-drehetra eto no kasain’ilay solemita. Hita ho mitambesatra ao an-tsainy ny fisedrana sy adin-tsaina manjo azy; tsapa ihany koa anefa fa misy fanantenana ny hoaviny. Ary ity farany no tena asongadiny, na dia mifamahofaho ao an-dohany aza ireo toe-javatra roa ireo. Ny filalaovana amin’ny épanode no entiny maneho izany eto. Tamberin- boanteny miseho etsy sy eroa, tsy voafetra mialoha ny épanode. Izay be ao an-tsaina matetika no asehony. Voanteny roa no mitamberimberina ato, ary izy ireo dia mifanoina mifampiako. Mazana nitady. Hitan’ny antily. Nitady azy aho. Sao mba hitanareo. Hitady ilay tian’ny fanahiko dia hitako ilay tian’ny fanahy eny nitady azy aho. Tdt 3 1-2 tdt 3 3-4
Mazàna, raha mihira ny fitiavan’olon-droa ny mpanoratra sy ny poeta, dia ny fitsiriny, ny firedaredany, ny fivelarany no tena mahasarika azy. Tsy dia izany loatra anefa no hita tao amin’ny takariva tamin’ity vanim-potoana ity. Fanambadiana nankalazaina tamin’ny fomba manetriketrika no voalaza ao, fanambadiana manaraka ny fomba fanao tandrefana amin’ny alalan’ny firosoana amin’ny fifamofoana fiançailles aloha ? Asehon’i idealy-soa ao amin’ny tononkalony mitondra ny lohateny hoe takariva volamena izany
Araka ny ambaran’io fafana io, dia hita fa ny lohatenin-tononkalo mahafaobe no tena nampiasain’ny mpanoratra. Mahatratra 45,83 izy ireo raha ny vondrona ambara no jerena. Tsy mifidy mpamaky ity sokajina lohateny ity. Ny vahoaka tsy misy fanavakavahana no ampahafantariny ny zava-misy sy antsoiny hitolona ary toroany hevitra. Mpanoratra mampandray anjara ny mpamaky koa i di araka ny lohateny naseho teo. Ny mpamaky amin’ny ankapobeny no nasongadiny tamin’izany. Tsapa araka izany fa ny olona amin’ny akapobeny mihitsy no taomin’ny mpanoratra hitolona. Miharihary ihany koa ny firotsahan’i di. An-tsehatra sy ny tsy fialangalanany amin’ny tolona amin’ny alalan’ny fanasongadinany ny tenany ao amin’ireny lohateny ireny. Miseho ho tompon’andraikitra tanteraka izy amin’izany. Raha fehezina, kasinga iray miavaka tsara sady manana ny lanjany ao amin’ny tononkalo ny lohateny. Misy dikany lehibe izy ireny. Ilaina ny fandinihana azy toy izao, satria, mifandray amin’ny hevitra sy ny fihetseham-pon’ny mpanoratra izy ireny. Mety ho tsy ampy hambaboana ny mpamaky tanteraka anefa ny lohateny. Ilaina ny fahaiza-mandrafitra ny andalana sy ny andininy mba hampisy aina tsara ny tononkalo. 1.2.2. Ny firafitry ny andalana
Fialamboly mahasoa sady mahafinaritra ho an’ny mpianatra ny fialamboly. Manala ny sorisory sy ny harerahan’ny saina izy ary mampitombo hery azy izany. Ramamonjisoa jean 1985 112 dia nanambara fa ny milalao dia fialan-tsasatra tsara ho an’ny saina sy fahafinaretana ho an’ny olona rehetra. Mampiala ny saintsika tsy ho eo amin’ny ahiahin’ny fiainana nandritra ny andro izany, sady mampilamina tsara ny tena. 64. Tena ilaina araka izany ny famelana ny saina hiala sasatra mba tsy hamizana azy loatra. Koa entanina araka izany ny mpianatra mba handamina ny fotoany ka hanokana ampahany amin’izany mba hialana voly kely. Eny fa na dia betsaka toy inona àry ny zavatra tsy maintsy mbola hatao.
Fototra iray mampahomby ny asa fampianarana ny fikirakirana boky. Izany indrindra no nanosika anay hisafidy ny tontolonrny famolavolana boky fampianarana. Hifototra aminrny lafiny literatiora ny asa fikarohana, ary hanome toro-hevitra ny aminrny fomba fandrafetana boky fampianarana. Anjara biriky entinay manampy ny mpianatra sy ny mpampianatra ihany koa anefa izany. 0.2 lohanteninrny asa fikarohana
Ny manavaka ireo zatovolahy tsy salama amin’ny akany araka ny fandinihana natao, tsy manana fahafahana mitovy amin ny tanora rehetra ireo zatovolahy taizan aretina. Tapatapaka ny fotoana ianarany noho ny fanarahana ny fitsaboana tsy ahitana teny firy ao am-pianarana, miera mivoaka matetika, mena maso lava. Tsy mipetraka kosa ny tanana fa tia kitikitika ho an ireo manana aretin-tsaina, miverimberina ny fihomezana ataony eny fa na dia tsy misy mampitsiky aza izy; mitokantokana na menatra rehefa misy asa atao23, malahelohelo lava sy malaindaim-pihetsika, tsy dia mavitrika loatra rehefa milalao. Tranga iray hita tamin ireo marary ao amin ny akany koa anefa ny fahavitriana mitaha amin ny iray kilasy aminy; matetika anefa io fahazotoana io tsy mamaly ny valiny andrasana aminy. Manaraka izany, tsy mifanaraka amin ny tokony ho izy ny asa vita. Tsy azo hitanisana vola, sakafo, ny amin ny fikarakarana azy ireto karazan olona farany ireto. Raha toa ka misy olona mahalaza izany, trangan-javatra roa no mety hiseho na hitomany ilay marary ka tsy hiresaka amin ilay olona intsony na hanao izay fomba rehetra hamonoana ny mpiteny azy.
Fa niteny ny andrarezin ny palestina hamerenana ny tanininy nalaina an-keriny, hanadratana ny zony izay noverezina, hamerenana ny hasin ny tanindrazany, fa tany nolovana hatrany am-piandohana iray fa tsy nivaky, iray nifandaminana nefa nofafan ny mpanjanaka nitambatra hatramin izay anarany, hatramin ireo tanànany, hatramin ilay masoandrony ka any an-tanin olona no hany mba tanàna sy hany tokankatrano any anaty lay no iainana isan andro anaty haizimpito am-polo taona maro v. A tak 71, and 1-2 fehiny tsy nampiova ny ventin-kevitra tian i lyra hampitaina ireo fomba nandrafetany ny tononkalony; izany hoe tsy nampihen-danja ny vontoantin-kafatra ny fiovaovan ny andininy sasantsasany , na ny fampiasana ireo tononkalo manana rafitra hentitra. Azo lazaina fa mpanoratra nirona tamin ny tononkalo malala-drafitra izy. Araka ny maha mpikalo fitiavana azy dia heverina fa maro ireo toe-javatra na hafatra tiany hampitaina amin izany. Ny hampihetsi-po ny mpamaky rahateo no tokony hibahan-toerana fa tsy ny fanarahana fitsipika be fahatany. Ny tononkalon i lyra rahateo moa dia tsy nahitana ny sonnet , dia ny sonnet izay voalaza fa tononkalo nanara-pitsipika. Ny sonnet mantsy dia tononkalo ahitana andalana 14 ary mizara ho andininy efatra ny andininy roa voalohany misy andalana efatra
L’évaluation du contrôle repose sur un certain nombre de principes fondamentaux qui garantissent sa fiabilité, à savoir la séparation des fonctions et des taches incompatibles dans une organisation, pour une tache donnée, aucune personne ne doit remplir plus d’une fonction entière ; la définition des responsabilités à chaque membre du personnel est assigné un certain nombre de responsabilités qu’il doit honorer concernant l’exécution de ses taches. Le contrôle réciproque des taches il s’agit de passer en revue les travaux effectués par son prédécesseur à chaque niveau d’un processus. Le contrôle par le chef d’entreprise ce contrôle doit être effectué personnellement par le chef d’entreprise sur le déroulement de la répartition des tâches.
Niavy amenarandra ama ty manao izao ty retsivere 80-nihalo1 ama ty manao izao ty retsivere nisasa tomboke ama ty manao izao ty retsivere, namotsy hoho ama ty manao izao ty retsivere, niogo ama ty amanao izao ty retsivere, vita fiandro ama ty manao izao ty retsivere, 85-niakanjo ama ty manao izao ty retsivere, nisatroke ama ty manao izao ty retsivere, nisilipo ama ty manao izao ty retsivere, nisokotry ama ty manao izao ty retsivere, nandeha ama ty manao izao ty retsivere, 90-niavy an-tana e ama ty manao izao ty retsivere. Nihiake2 ty amboa nitilihitse3 ty samberenee ia vizao tia hoe ty voatsasie? Ondaty zoke tsy fantako hoe ty samberenee 95-nitilihitse ama ty manao izao ty voatsasie tsy ondaty tia hoe ty voatsasie, fa i retsivere molimoly raho tsaike e! E! Ha! 100-e! Moly raho tsaike e! Talilio are4? Hoe ty voatsasie tsy manan-talily hoe ty retsivere, 105-fa te iaho aniankale na inofy azo, izaho anintoandro nivetsevetse azo, izay o ahaviako eto oo, tsy ambahinin-drae, tsy ambahinin-drene, fa ambahiny? I voatsasie 110-molimoly raho tsaike e! Molimoly raho tsaike 115-e! Niondreke ama ty manao izao ty voatsasie, nifantoke5 ama ty manao izao ty voatsasie, niondreke ama ty manao izao ty voatsasie, nifantoke ama ty manao izao ty voatsasie
Ny aretin’ i mino, mahavaka ny saina; ny tsy fahitako asa, mahavaky ny loha. Dikany mahavaka manahiran-tsaina, mampieritreritra fatratra, mahasanganehana. Mahavaky mahasilaka, mampitresaka, mampizara roa zavatra tena mampiady saina mafy. Mitovy amin’ ny teo aloha ihany ny lanjany natao ho fanamafisan-kevitra.
Ohatra1 mikasika ny riba fiampitana ny famorana andro lehibe sy malaza amin ny malagasy ny famorana fehezina fandrotrarana telo miantoana ny voatavo monta atao hoe voatavoarivolahy , vao tsy mbola nampiasaina. Asiana fehiny iray eo amin ny vodiny, fehiny iray eo amin ny tendany, fehiny iray eo amin ny lohany. Ny voatavo monta dia zava-mangidy, tombotombohina intelo amin ny lefona ny voatavo mba hisy lavaka ny vavany, io no hakana ranomahery. Ny maraina vao maneno sahona na maneno akoho tokana no mivoaka ny tovolahy matanjaka haka ranomahery. Ny toerana hakana azy dia amin ny riana na sampan-dranomasina na ranomody. Misy koa ny hala-pary ataon ny fianakaviana, fary raiki-bololona no iantsoana izany. Ny maraina vao mangiran-dratsy no anaovana ny famorana. Tapahin ny rain- jaza ny tsitsy. Bosasahany ranomahery ny fery ho sitrana haingana. Aseraserany amin ny afom-bararata ny fery satria noheverina ho afo masina ny afom-bararata, ka rariana ho masina ny zaza. Ataon ny rain ny zaza teli-moka ny tsitsy. Ny mpanotrona kosa dia manolotra hasin-jaza. François rakotonaivo, riba malagasy, p. 18-20
Ny tontolon’ny saina sy hevitra no ahitana ny tanàna, ny mponina, ny fialam- boly, ny finoana, ny fomba amam-panao, ny fitiavana, ny fitaovana, ny hanina, ny olana sedrain’ny fiarahamonina, ny zava-misy iainana andavanandro, ny zava-nitranga teo amin’ny fiarahamonina, ireo tolo-kevitra ampitainan’ny osika ary ny tontolo manodidina. 2.1.1. Ny tanàna
Famintinana ny fizarana fahatelo raha fintinina izay nambara rehetra teo izay, dia nahitana fahasamihafana tokoa teo amin ireo tantara foronin i eric ravalisoa. Hita taratra izany fahasamihafana izany, na teo amin ny fanehoany ny endrika ivelany, na teo amin ny fanehoany ny votoatiny. Na izany aza anefa, tsy vitsy ihany koa ireo lafin-javatra itoviany. Amin ny ankapobeny, dia ny fomba fahitan i eric ravalisoa ny tontolo manodidina ny tanora no nohantitranteriny tao amin ireo tantara foroniny ireo. Izany dia notarafina avy amin ireo toe-javatra tantaraina, sy ireo singa samihafa mandrafitra ny tantara foronina, ary ny fomba fanoratra sy ny fomba fanehoan-kevitra. Tsapa fa hain ny mpanoratra mihitsy ny nisafidy ny toe-javatra tantaraina, izay manome lesona sy anatra mivantana na an- kolaka ny tanora rehetra. Hita tao amin ny fiainan ny mpandray anjara mantsy, fa maro ireo olana sy tsindrihazolena mianjady amin ny tanora ankehitriny, hany ka sarotra arenina. Voaresaka tao ihany koa ny habaka. Nisongadina tamin izany, fa ny tanora eto an-drenivohitra sy ny manodidina azy no tena nanompanany ny tantara. Teo ihany koa ny fotoana, izay nahalalana fa ny fiaimpiainan ny tanora ankehitriny mihitsy no mety hiafara amin ny fahapotehana, raha tsy mitandrina. Ary farany, ny fahaizan ny mpanoratra nilalao tamina fomba filazan-javatra miavaka amin ny fomba fiteny mahazatra ny olona andavanandro.
The press has actively contributed to the independence of madagascar. However, it is also an educational tool for every good citizen. That is why we developed this work dedicated to the takariva newspaper’s contributions to the independence of madagascar between the period of 1957-1960. This work has three parts. Firstly, we will discuss about the description of takariva newspaper. Secondly, we will speak about highlights events during the period 1957-1960. And the final part is devoted to the literary impacts caused by its highlights.
Soa tsy fantatr’ i sedra ve, fa amin’ io fotoana lazainy hamoahana azy io, no mety hanaovana ny raharahanay? Sedra hay ve ! Avo ny lanitra ka tsy takatro! Endrey izany hafaliako izany ! Enga anie ho tanteraka soa aman-tsara izany fikasàna izany, andriamanitro, mba tsy ho voasembatsemban’ ny fakampanahy soa matoky an’ iny lehilahy dokotera iny aho , ry sedra sady ny anay anie dia tsy andram-pitiavana mihitsy, fa tena fitiavana voasedra. Izany ary no izy, ry sedra, fa hilaozako kely ianao! Mahazahoa fahasalamana tanteraka re! Sedra eny re, ry soa ! Ny andram-pitiavana tokoa no nandatsaka ahy anaty ny hantsana izao. Ampy hananarako ny mpiara-belona amiko izao fahoriana mitambesatra amiko izao. Veloma ianao, ry soa. Mampamangy an’ i dada sy neny koa e !
Maniraka sy entin’ny sitrany ahay dia voatery nanao izany izy. Satria mantsy lahitokana ny aina sy hoy koa ny fitenenana ny tany mena tsy mirehitra ; ary aleo maty ampitso dia niezaka izy sao dia mba hahita ilay fanafody , izay toy ny zavatra mihetsika tsy izany anefa no nitranga fa toa manao enji-dresy azy ireo ny fiainana ka na toy inona na toy inona ezaka nataony dia tsy mbola mihiratra ny masoandrom-piainany noho izany dia tsy mahagaga raha maneho fihetseham-po mahonena noho ny zava-misy no teny avoakan-dralisy hoe indrisy anefa, anaka! Ny vola tsy misy intsony ato amintsika mianaka 81. Fihetseham-po taratra azo avy amin’ny fampiasany teny roa mifamaritra nefa mifanipa-kevitra, na teny roa mifanipa-kevitra, nefa mamaritra teny iray hita ao amin’ny indrisy anefa , izay manamafy ny fahasahiranana miatra amin’izy ireo. Satria na toy inona aza no hasarobidin’ny fahasalamana ary na dia mafy aza ny te ho sitrana dia tsy maintsy nivezivezy nandrera-tena izy, indrisy anefa tsy nody ventiny ny rano natsakaina nofidin’ny mpanoratra noho izany io sarin-teny io mba hanehoana ny havesatry ny zava-misy iainany no hanairany ihany koa ny mpihaino. Hoy siméon rajaona milaza izany fomba filazan-javatra manaitra avy hatrany ka fampiasan’ny mpanoratra, entiny handokoana, ohatra, adin-tsaina, mampisara-bazana, mampitsetra 82. Ny miara-monina aminy
Kilasy voalohany ny karazana fomba amam-panao isa-paritany antananarivo famadihana, famorana fianarantsoa vakirà na fatodrà, manongo zaza toliary fitampoha, savatse toamasina laosandry, ava fasana mahajanga fanompoambe, savatra antsiranana tsangan-tsaina antakarana , fahan-jafy ny fifandraisan’ireo voambolana ampiasaina maro ny fomba amam-panao hita manerana ny nosy. Ny anarana iantsoana azy sy ny endrika isehoany no tsy mitovy. Ohatra amin’izany ireto manaraka ireto famadihana, fitampoha, laosandry, ava fasana, fanompoambe famorana, manongo zaza, savatse, savatra
Amin’i marcel mauss15 kosa indray dia misy ambaratonga telo ny mythe ny mythe proprement dit na ilay antsoina hoe angano masina izay inoana fa tantara miteraka fombafomba amam-panao sy fivavahana, ary tafiditra ao ny rafitra tsy maintsy iainan’ny olona amin’ny fiheverana ara-pinoana ny légende na ny saga , eto dia somary voafaritra kokoa ny fotoana nisiany, ary tsy dia lalim-paka ny finoana azy ny fable izay angano izay sarotra ny hino azy sy ny mety ho fisiany.
Anisan’izany ohatra ny tsy fahampian’ny fahalalana ankapobeny eto madagasikara, amin’ny ankapobeny, ny mpianatra tantsaha dia tsy mahafantatra ny zava-misy ivelan’ny faritra misy azy ny tsy fahafahana mivelatra eo amin’ny fianarana ohatra amin’izany ny fandefasan’ny ray aman-dreny ny zanany vavy hanambady aloha loatra, izay
Ny fitaovam-pampianarana izay antsoina amin’ny fiteny frantsay hoe outil didactique dia manana endrika sy zava-kendrena toy ny zavatra rehetra araka ny famaritana sy fikarohana voarakitra ao amin’ilay asam-pikarohana mitondra ny lohateny hoe conception et élaboration d’outils didactiques pour l’enseignement du malgache dans la classe de seconde , nataon’ny mpianatra iray tao amin’ny sampana teny malagasy e. N. S1